Ego, comitissa Joigniaci, Beatrix, notum facio universis, præsentes litteras inspecturis, quod, cum Stephanus Bocheri, præpositus Joigniaci, homo meus et Guillelmi primogeniti mei, et Elizabeth, uxor ejus, recessissent de nostra terra, ipsi nolebant redire, nisi facerem eos assecurari per charissimum dominum meum Theobaldum, illustrem comitem Campaniæ et Briæ palatinum, qui eis assecuravit, ad instantiam meam, et Guillelmi, primogeniti mei, per suas patentes litteras sub hac forma: Ego Theobaldus, Campaniæ et Briæ comes palatinus, notum facio universis præsentes litteras inspecturis, quod dilecta et fidelis mea, Beatrix, comitissa Joigniaci, et Guillelmus, primogenitus ejus, in presentia mea promiserunt quod ipsi assecurabunt Stephanum Bocheri, præpositum Joigniaci, hominem suum, et Elisabeth, uxorem ejus, feminam suam, ita quod in personis eorum manus non imponerent, nec poni facerent, nec eos caperent, nec capi facerent, nisi tale forefactum facerent propter quod capi deberent et etiam arrestari. Ego, enim, secundum conventionem prænotatam, ad instantiam dictæ Blanchæ comitissæ et Guillelmi, ejus primogeniti, in conductu meo recepi dictum Stephanum et Elisabeth, ejus uxorem. In cujus rei testimonium, præsentes litteras fieri volui, sigilli mei munimine roboratas. Actum, anno Gratie millesimo ducentesimo visesimo-secundo, mense decembri. - Hanc autem assecurationem, de voluntate Guillelmi, primogeniti mei, ratam habeo et concedo. Quod ut notum et firmum teneatur, præsentes litteras feci fieri et sigilli mei munimine roborari. Actum, Jenuntii, anno Gratiæ millesimo ducentesimo vicesimo-secundo, mense decembri, die veneris post festum Sancti-Andreæ.